Tampereen taidemuseon ystävät ry

Lauantaina 3.5. taideretki Raumalle
2025-05-03 09:00 - 18:30 (Europe/Helsinki)
Ensimmäinen kohteemme on Rauman Taidemuseo, jossa Antti Laitisen ja Hanna Saarikosken yhteisnäyttely Sula – Molten. Näyttely viipyilee jäässä materiaalina, katoavana luonnonvarana.
Toinen näyttely on Pinnalan Sydän Rauman kaupungin taidekokoelmat
Oppaanamme toimii museonjohtaja Taina Myllyharju.
Lounaan nautimme Villa Tallbossa, buffetpöytä.
Lounaan jälkeen Taina Myllyharju opastaa meidät Karin Kampukselle. Se on uusi hieno rakennuskokonaisuus, jossa on paljon julkista taidetta ja töitä mm. Tuomo Rosenlundilta ja Jaakko Himaselta.
Matkamme jatkuu Kauttuan Ruukinpuistoon, jossa kahvittelemme Alvar Aallon suunnittelemalla Jokisaunalla. Jokisauna on uniikki ja inspiroiva sauna- ja pesularakennus. Tämän jälkeen tutustumme oppaan johdolla Alvar Aallon suunnittelemaan Terassitaloon, joka on funktionalistinen asuintalo ja jota pidetään yhtenä hänen merkittävimmistä töistään.
Lähtö: klo 9.00 Keskustori, Vanha kirkko paluu n. klo 18.30
Matkan hinta: jäsen museokortilla 79 €, jäsen ilman museokorttia 88 €, ei-jäsen museokortilla 89 € ja ei-jäsen ei museokorttia 99 €.
Matkan hintaan sisältyy matkat, lounas, opastukset, pääsymaksut ja kahvit.
Matkalle ilmoittaudutaan viim. 19.4.2025 ja matka maksetaan samaan päivään mennessä yhdistyksen tilille [REDACTED], viite 1025.
Ilmoittautumiset Paula Aholle, sähköposti paula.aho.49@gmail.com tai puh. 040 820 2968.
Tervetuloa!

Taiteilijatapaaminen Mältinrannassa ti 17.6. klo 16.
2025-06-17 16:00 - 17:00
Jäsenillä on mahdollisuus osallistua taiteilijatapaamiseen Mältinrannassa siellä näyttelyä pitävän taiteilijan kanssa. Tiistaina 17.6. klo 16.00 on tapaaminen taiteilija Tiina Lammisen kanssa. Tervetuloa!

Finlayson Art Area opastettuna ke 9.7. klo 16
2025-07-09 16:00 - 17:30
Ke 9.7. Finlayson Art Area, lähtö opastetulle kierrokselle klo 16.00 Väinö Linnan aukiolta.
Tänä kesänä on esillä eri puolilla Finlaysonia 9 kohdetta: ( EGS, Jaakko Heikkilä, Kerttu Horila, Helinä Hukkataival & Ida Sofia Fleming, Kimmo Kaivanto, Kirsi Neuvonen, Timo Vuorikoski, Collection Kakkonen) katumaalausten lisäksi. Finlaysonilta löydät myös ruoveteläisen kirjakauppa Vinhan toimipisteen.

Sara Hildénin taidemuseon kesänäyttely opastettuna ti 12.8. klo 16.30
2025-08-12 16:30 - 18:00
Ti 12.8.2025 klo 16.30 Sara Hildenin taidemuseo, opastus kesänäyttelyyn Alusta alkaen
Kesän näyttely valottaa suomalaisen taiteen kehityskulkuja, taiteilijoita ja teemoja 1900-luvun alkupuolelta tähän päivään Sara Hildénin Säätiön kokoelmateosten kautta. Näyttelyssä on mukana maamme kuvataiteen ikonisimpia teoksia kuten Tyko Sallisen hurmoshenkinen kansankuvaus Hihhulit (1918), Helene Schjerfbeckin myöhäiskauden herkkä Pukukuva (1938) ja Kimmo Kaivannon tunnettu merkkiteos Kun meri kuolee II (1973).

Taideretkelle Poriin lauantaina 23.8.
2025-08-23 08:00 - 18:30
Tervetuloa loppukesän retkelle Poriin lauantaina 23.8.2025!
Ensimmäinen kohteemme on mittavan remontin jälkeen alkuvuodesta avautunut
Porin Taidemuseo. Vuonna 1981 avautunut taidemuseo on korkeatasoisista
vaihtuvista näyttelyistään tunnettu nykytaiteen museo Kokemäenjoen varrella
vanhassa tullikamarin vaaka- ja pakkahuoneessa. Taidemuseossa on mm. Maire
Gullichsen ja modernismin käännekohdat -näyttely, johon osallistumme oppaan
johdolla.
Museokäynnin jälkeen nautimme brunssia hotelli Vaakunan buffetpöydästä.
Brunssin jälkeen siirrymme Porin Käppärän hautausmaalle, jossa vierailemme Fritz
Arthur Júseliuksen nuorena menehtyneen Sigrid tyttärensä hautapaikaksi
rakennuttamassa mausoleumissa. Mausoleumin freskot ovat vuosilta 1933-39
taiteilija Jorma Gallen-Kallelan maalaamat isänsä Akseli Gallen-Kallelan luonnosten
mukaan.
Kotimatkalle lähdemme Ulvilassa sijaitsevan Leineperin ruukin kautta, jossa
tutustumme alueeseen lyhyen opastuksen avulla. Sen jälkeen jää vapaata aikaa
esimerkiksi kahvitella ja tutustua alueen käsityöläisputiikkeihin sekä muihin
rakennuksiin.Leineperin ruukki on yksi maamme parhaiten säilyneitä ruukkialueita.
Lähtö: klo 8.15 Keskustori, Vanha kirkko.
Paluu: n. klo 18.30.
Matkan hinta: jäsen museokortilla 66 €, jäsen ilman museokorttia 76 €, ei-jäsen
museokortilla 78 € ja ei-jäsen ilman museokorttia 88 €.
Matkan hintaan sisältyy matkat, brunssi, opastukset sekä pääsymaksut.
Matkalle ilmoittaudutaan viim. 4.8.2025 ja matka maksetaan samaan päivään
mennessä yhdistyksen tilille [REDACTED], viite 1041.
Ilmoittautumiset Liisa Järviselle, sähköposti liisamaija@live.com tai puh. 040-578 4981.

Tampereen Työväen teatterissa "Helene" ma 1.9. klo 18.30
2025-09-01 18:30 - 21:00
Olemme varanneet lippuja 1.9. 2025 klo 18.30 (huom aika!!) Tampereen Työväen teatteriin esitykseen ”Helene”.
Tiedossa on kiehtova näytelmä periksiantamattomasta taiteilijasta. Helene Schjerfbeck (1862-1946) on yksi rakastetuimmista, mutta myös kansainvälisesti tunnetuimmista suomalaisista taiteilijoistamme.
Ilmoittautumiset 1.8.2025 mennessä Paula Aho, sposti paula.aho.49@gmail.com tai puh. 040 820 2968. Lippu maksetaan yhdistyksen tilille 1.8.2025 mennessä, Tampereen taidemuseon ystävät, tili [REDACTED], lipun hinta 40 € ja viite 1038.

Taiteilijatapaaminen Mältinrannassa ke 10.9.2025
2025-09-10 16:30 - 18:00 | Taidekeskus Mältinranta, Kuninkaankatu 2, Tampere, 33210, Suomi
Jari Arffman on Kajaanissa syntynyt ja Tampereella asuva valokuvataiteilija. Jari Arffmanin taiteilijanlaadulle ovat leimallisia erilaiset vastakohtaisuudet. Hän on kaunistelematta näkemäänsä dokumentoiva realisti ja mystisiä sielun- ja mielenmaisemia välittävä romantikko. Häntä kiinnostaa kiinnostaa paikallisuus ja globaalisuus, älyllisyys ja emotionaalisuus, käsitteellinen ja konkreettinen, henkilökohtainen ja yleisinhimillinen, Toiseus ja Samuus.

Opastettu kierros Tampereen Tuomiokirkossa to 16.10. klo 16.30.
2025-10-16 16:30 - 17:30
Tervetuloa mukaan opastetulle kierrokselle Tampereen Tuomiokirkkoon torstaina 16.10. klo 16.30.
Tapahtuma on maksuton jäsenillemme.
Tampereen tuomiokirkko sijaitsee Juhannuskylässä, ja se on Tuomiokirkkoseurakunnan pääkirkko sekä hiippakunnan ja valtakunnallisten jumalanpalvelusten pitopaikka. Istumapaikkoja kirkossa on noin 1850. Kirkossa järjestetään konsertteja ja se on Tampereen suosituimpia vihkikirkkoja.
Arkkitehtonisesti merkittävän kirkon on suunnitellut arkkitehti Lars Sonck. Kirkko ja sen taideteokset edustavat kansallisromanttista tyylisuuntaa.

Tampereen Raatihuoneen talo- ja taidekierros to 30.10.2025 klo 16.30
2025-10-30 16:30 - 17:30 | Tampereen Raatihuone, Keskustori 8, Tampere, Finland
Keskustorilla sijaitseva Tampereen Raatihuone vihittiin käyttöön vuonna 1890. Uusrenessanssityyliä edustavan palatsimaisen rakennuksen suunnitteli arkkitehti Georg Schreck. Alun perin rakennuksessa toimivat maistraatti ja rahatoimikamari sekä hieman myöhemmin poliisiasema ja köyhäinhoitohallitus. Juhlasalissa kokoontuivat kaupunginvaltuusto ja raastuvanoikeus.
Raatihuone liittyy Tampereen historian tärkeisiin tapahtumiin, kuten 1905 suurlakkoon, jolloin raatihuoneen parvekkeelta luettiin punainen julistus. Julistuksessa vaadittiin yleistä ja yhtäläistä äänioikeutta. Vuoden 1918 kansalaissodan lopussa Raatihuone oli punaisten viimeinen tukikohta. Taisteluiden jälkiä on edelleen nähtävissä muun muassa Raatihuoneen portaissa.
Tervetuloa mukaan opastetulle kierrokselle Raatihuoneella! Tapaamme viimeistään klo16.30 pääoven edessä. Kierrokselle pitää ilmoittautua jäsenkirjeessä annetun ohjeen mukaisesti.

Vuoden nuori taiteilija to 13.11. ja ti 18.11. Tampereen taidemuseolla
2025-11-13 12:00 - 2025-11-18 17:00
VNT -opastus I torstaina 13.11. klo 12.00 Tampereen taidemuseolla
VNT-opastus II tiistaina 18.11. klo 16.30 Tampereen taidemuseolla
Vuoden nuori taiteilija Man Yau on helsinkiläinen kuvanveistäjä. Hänen työskentelynsä lähtökohtana on tutkia ”esillä ja puristuksessa olemisen” tunnetta naisen ja BIPOC-taiteilijan (tark. mustat, alkuperäiskansaan kuuluvat ja muut ei-valkoihoiset) näkökulmasta. Hän sanoo: ”Työskentelen veistosten ja installaatioiden parissa, usein imitoiden arkisia esineitä ja esteettisiä vallan symboleja… Hyödynnän saven, silkin, metallin ja lasin kaltaisten vaativien materiaalien herättämiä tunteita ja merkityksiä…” Man Yaun teoksia on ollut esillä niin Suomessa kuin ulkomaillakin. Olemme sopineet kaksi opastuskierrosta, koska ne ovat olleet aiemmin kovin suosittuja.
Samalla käynnillä kannattaa tutustua myös alakerran mediataiteilija Hanna Haaslahden Kaltaiset -teokseen. Se on immersiivinen installaatio, jossa yleisöstä tulee virtuaalisesti luodun perheen jäseniä. Kone, uudenlainen kuvantamislaite, luo katsojasta kaltaisen – se yhdistää yleisön kasvoja aineettomasti projisoimalla virtuaalisesti luotuihin hahmoihin.
Ei tarvitse ilmoittautua ennakkoon.

Syyskokous tiistaina 18.11. klo 18 Metsossa
2025-11-18 18:00 - 19:00
KUTSU SYYSKOKOUKSEEN
Tiistaina 18.11.2025 klo 18.00 syyskokous pääkirjasto Metsossa
Yhdistyksen syyskokous pidetään tiistaina 18.11.2025 klo 18.00 alkaen pääkirjasto Metson Pihlaja -luentosalissa (alakerrassa). Kokouksessa käsitellään sääntömääräiset syyskokousasiat: toimintasuunnitelma ja talousarvio vuodelle 2026, jäsenmaksun suuruus vuodelle 2026 ja hallituksen jäsenten valinta erovuoroisten tilalle. Lisäksi käsitellään yhdistyksen tulevaisuusstrategia. Kokouksessa kuullaan myös jäsenkyselyn tulokset ja käydään keskustelua niiden pohjalta.
Tervetuloa!

Ilai Elias Lehdon näyttely Kimmo Pyykkö -museossa ke 26.11. klo 17
2025-11-26 17:00 - 18:30
Tervetuloa Kimmo Pyykkö -museoon Kangasalle tutustumaan Ilai Elias Lehdon näyttelyyn Outoja leikkejä keskiviikkona 26.11.2025 klo 17.00.
Taiteilija itse opastaa meitä.
Ilai Elias Lehdon yksityisnäyttely kasvaa taiteilijan työhuoneelta leikkikentän laitojen yli ja valtaa Kimmo Pyykkö -taidemuseon 20.9.2025–11.1.2026. Näyttely haastaa yleisönsä etsimään leikin rajoja.
Ilai Elias Lehto (s.1988, Joensuu) on Tampereella asuva ja työskentelevä pohjoiskarjalaislähtöinen kuvanveistäjä. Hän toteuttaa teoksensa pääasiassa pehmeistä ja kierrätetyistä materiaaleista, sekoittaen ja sulauttaen yhteen kuvataiteen ja tekstiilikäsityön perinteitä ja tekniikoita. Hänen teoksissaan toistuvat erilaiset koskettamaan houkuttavat, pehmeät tai karvaiset pinnat, kuten pehmolelujen keinoturkki, vakosamettikangas tai huovutusvilla. Teosten lelumainen muoto ja pehmoiset piirteet kätkevät usein sisäänsä elämän isoja kysymyksiä.

Pikkujoulut ravintola Mylläreissä ke 10.12. klo 18
2025-12-10 18:00 - 21:30
Pikkujoulut keskiviikkona 10.12.2025 klo 18-21.30 ravintola Mylläreissä, Åkerlundinkatu 4.
Tiedossa on mukava ilta joululounaan, yhdessäolon ja ohjelman parissa. Runoryhmä ENnit esittää meille runokokonaisuuden Harvoin tarjolla. Lauletaan joululauluja ja pidetään joululahja-arpajaiset, joten voit tuoda pienen paketin arvontaan.
Ilmoittautuminen 21.11.2025 mennessä sähköpostitse liisamaija@live.com. Ilmoita samalla myös mahdollisista ruokarajoitteistasi. Illalliskortti 55 e tulee maksaa etukäteen yhdistyksen tilille [REDACTED] käyttäen viitenumeroa 1067 .

Talo täynnä taidetta - Taidekeskus Mältinranta 25 vuotta, ke 17.12. klo 17.00
2025-12-17 17:00 - 19:00 | Taidekeskus Mältinranta, Kuninkaankatu 2, Tampere, 33210, Suomi
Tervetuloa tutustumaan Talo täynnä taidetta myyntinäyttelyyn ja kuulemaan Taidekeskus Mältinrannan 25 -vuotisesta historiasta. Esittelijänä toimii Mältinrannan koordinaattori Senni Uusikartano.

Näyttelyopastus, Pentti Kaskipuro, Sara Hildénin taidemuseo, ke 14.1.26 klo 16.30
2026-01-14 16:30 - 18:00
Taidegraafikko Pentti Kaskipuron näyttely tarjoaa ainutlaatuisen läpileikkauksen suomalaisen taidegrafiikan mestarin tuotantoon 1950 -luvulta 2000 -luvun teoksiin asti.
Tilaisuus on yhdistyksen jäsenille maksuton. Osallistujia, joilla on museokortti pyydetään näyttämään se museon kassalla ennen opastuksen alkamista.

Draamaopastus Emil Aaltosen museossa to 29.1.2026 klo 17
2026-01-29 17:00 - 18:00
Draamaopastuksessa seurataan vuorineuvos Emil Aaltosen matkaa paimenpojasta teollisuusmieheksi. Emil Aaltosen roolissa Tampereen Työväen Teatterin näyttelijä Auvo Vihro. Esityksen kesto n. 30 min.
Opastuksen hinta 7 eur / hlö. Maksu viimeistään 23.1.2026 yhdistyksen tilille [REDACTED] käyttäen viitenumeroa 1025.
Museokortin haltijoiden toivotaan merkitsevän käyntinsä näyttämällä museokorttia.

Opastus Tampereen taidemuseon näyttely Encore! to 12.3. klo 14.00
2026-03-12 14:00 - 15:00 | Tampereen taidemuseo, Puutarhakatu 34, Tampere
Ei tarvitse ilmoittautua, mutta näytä museokorttia kassalla tai kerro jäsenyydestäsi.
Näyttely esittelee museon omien kokoelmien teosten avulla kuvataiteen kehitysvaiheita 1810-luvulta 2020-luvulle, mukana on pitkään toivottuja taiteen kultakauden maalauksia, mutta myös nykytaidetta.

Kevätkokous 18.3. klo 18.00, pääkirjasto Metso, luentosali Pihlaja
2026-03-18 18:00 - 20:00 | Pääkirjasto Metso, Pihlaja-sali, Pirkankatu 2, Tampere
Sääntömääräisessä kevätkokouksessa käsitellään vuoden 2025 tilinpäätös ja toimintakertomus, päätetään tili- ja vastuuvapaudesta sekä keskustellaan tulevasta toiminnasta. Lisäksi asialistalla on hallituksen laatima talousohjesääntö. Talousohjesääntö on lähinnä hallitusta sitova ohjeisto, jolla pyritään luotettavaan ja tulokselliseen taloudenpitoon.Kokouksen aluksi museolehtori Viliina Julkunen kertoo Tampereen taidemuseon ajankohtaisia kuulumisia.
Tervetuloa!

Opastus Tampereen taidemuseon näyttely Encore! ke 25.3. klo 16.30
2026-03-25 16:30 - 17:30 | Tampereen taidemuseo, Puutarhakatu 34, Tampere
Ei tarvitse ilmoittautua, mutta näytä museokorttia kassalla tai kerro jäsenyydestäsi.
Näyttely esittelee museon omien kokoelmien teosten avulla kuvataiteen kehitysvaiheita 1810-luvulta 2020-luvulle, mukana on pitkään toivottuja taiteen kultakauden maalauksia, mutta myös nykytaidetta. Toukokuussa siihen liittyy myös Helene Schjerfbeckin pienoisnäyttely Nordean taidesäätiön kokoelmista

Opastus näyttelyyn Kalle Kaiharin elämä ke 8.4.2026 klo 16.30, Työväenmuseo Werstas
2026-04-08 16:30 - 17:30 | Työväenmuseo Werstas, Väinö Linnan aukio 8, Tampere
Tule tutustumaan näyttelyyn legendaarisen kauppaneuvoksen dramaattisista ja värikkäistä elämänvaiheista sekä Tampereen kasvusta ja kehityksestä. Tunnin mittaisen opastuksen jälkeen ehtii vielä katsastamaan halutessaan muita Westaan näyttelyitä. Museo sulkeutuu klo 18. Näyttely on Finlaysonin alueella sijaitsevassa Työväenmuseo Werstaalla, Väinö Linnan aukio 8.
Ilmoittautuminen viimeistään 27.3.2026 sähköpostilla tai puhelimella sihteerille: sihteeri@tampereentaidemuseonystavat.fi (p. 040 845 5414). Opastuksen hinta on 5 €/henkilö ja se maksetaan yhdistyksen tilille FI8 76601 0001 046770, viite 2273 myös 27.3 mennessä.

Taidesuunnistusretki Nokialle la 18.4.
2026-04-18 10:30 - 17:00
Tutustutaan Nansotalon taiteilijayhteisöön Sauli Iso-Lähteenmäen opastuksella. Lounastetaan
Tehdassaaressa, jossa tarjolla kalakeittoa, kahvi ja jälkiruoka. Tutustumme Tehdassaareen myös opastetun kierroksen aikana.
Tehdassaaresta siirrymme Ossi Somman veistospuistoon, jossa myös meillä opastus. Lähtö bussilla Vanhalta kirkolta klo 10.30 ja paluu
iltapäivällä noin 16.30. takaisin. Retken hinta jäsenille 55 eur ja ei-jäsenille 62 eur sisältäen matkat, opastukset, lounaan ja kahvin. Ilmoittautumiset: sihteeri@tampereentaidemuseonystavat.fi 8.4.mennessä. Ilmoitathan myös mahdollisista allergioista lounasta silmälläpitäen.

Taiteilijatapaaminen Mältinrannassa tiistaina 5.5.2026 klo 16.30
2026-05-05 16:30 - 17:00 | Taidekeskus Mältinranta, Kuninkaankatu 2, Tampere, 33210, Suomi
Marje Viitala on kolmannen polven kuvataiteilija ja taidegraafikko. Viitala on syntynyt Sastamalassa ja työskentelee nykyisin Tampereella.
Taidekoulutuksen hän on saanut Kankaanpään taidekoulussa, graafisella linjalla.
Näyttelyihin Viitala on osallistunut niin Suomessa kuin ulkomailla, mm. Portugalissa, Bulgariassa ja Japanissa. Viitalan teoksia on mm. Tampereen taidemuseon, Sastamalan kaupungin ja Nokian kaupungin kokoelmissa. Viitala on jäsenenä Suomen Taidegraafikot ry:ssä, Suomen puupiirtäjissä, Tampereen taiteilijaseurassa, joissa toimii myös luottamustehtävissä eri järjestöissä.

Alvar Aallon jalanjäljillä Jyväskylässä la 6.6.
2026-06-06 08:00 - 17:00
Retkeilemme Jyväskylässä Alvar Aalto-teemalla lauantaina 6.6.
Lähtö: Kello 08.00 Tampere, Vanha kirkko
Tutustumme Säynätsalon kaupungintaloon oppaan johdolla.
Noin klo 11.30 Muurame, Muuramen kirkko
-Ei opastusta, pelkkä piipahdus Alvar Aalto -kohteessa
Lounastamme korkealla kattojen yllä Jyväskylän Vesilinnassa. Paikka on yksi Jyväskylän suosituimmista ravintoloista.
Lounaan jälkeen kiertoajelu Alvar Aallon kaupunkikohteissa. Opas on meillä mukana bussissa.
Noin klo 15.00 Jyväskylä, Aalto2
-Kohteessa opastus ja meidät jaetaan kahteen ryhmään kuuluvuuden varmistamiseksi
Palaamme Vanhalle kirkolle, Tampereelle noin klo 20.
Matkan hinta opastuksineen ja lounaineen:
-Yhdistyksemme Museokortillinen jäsen 90 eur.
-Yhdistyksemme jäsen, jolla ei ole Museokorttia 115 eur.
-Yhdistyksemme ulkopuolinen Museokortillinen henkilö 105 eur.
-Yhdistyksemme ulkopuolinen henkilö, jolla ei ole Museokorttia 125 eur.
Ilmoittautumiset Paula Aholle viimeistään perjantaina 22.05.2026 p. 040-820 2968 mieluiten tekstiviestinä, tai sähköpostina paula.aho.49@gmail.com
Matkan maksu perjantaihin 22.05.2026 mennessä Tampereen taidemuseon ystävien tilille [REDACTED]. Viite 2312.
Tervetuloa mukaan runsain joukoin!!

Taiteilijatapaaminen Mältinrannassa tiistaina 9.6.2026 kl 16.30
2026-06-09 16:30 - 18:00 | Taidekeskus Mältinranta, Kuninkaankatu 2, Tampere, 33210, Suomi
Katja Härkki on Lahdessa asuva ja työskentelevä kuvataiteilija. Härkki on Taidemaalariliiton, Tampereen ja Lahden taiteilijaseurojen sekä Kuvaston jäsen. Härkki on valmistunut kuvataiteilijaksi Lahden AMK:n Taideinstituutista 2014 ja Turun ammattikorkeakoulusta kuvataiteen YAMK-opinnoista 2024. Härkki, pohjakoulutukseltaan muotoilija, valmistui taiteiden maisteriksi Taideteollisesta korkeakoulusta vuonna 1997.

Finlayson Art Area to 25.6. klo 16.00
2026-06-25 16:00 - 17:30
Tutustumme torstaina 25.6. klo 16 alkaen Himmelblaun johtajan Pertti Ketosen opastuksella Finlayson Art Areaan.
Lähdetään liikkeelle Väinö Linnan aukiolta klo 16.00.
Finlayson Art Area on Tampereen kesää ja kaupunkitilaa virkistävä visuaalisten taiteiden ilmaistapahtuma, joka järjestetään vuosittain historiallisella Finlaysonin alueella. Tapahtuma esittelee suomalaisten ja ulkomaalaisten huipputaiteilijoiden teoksia ja edistää myös poikkitaiteellista yhteistyötä.
Tapahtuma on maksuton.

Tutustuminen Taidevaltakunta 26 -Biennaaliin ke 15.7. ja 29.7.
2026-07-15 14:00 - 15:30
Tutustumme Taidevaltakunta 26 -Biennaaliin Taidemuseon oppaan Miikka Rauhalan opastuksella.

ke 15.7. klo 14.00 Haiharaan (Kartano ja Talli)
ke 29.7. klo 16.30 Finlaysonin alueelle, kokoontuminen Väinö Linnan aukiolla

Biennaalin teema kiteytyy sanaan Yhdessä. Teema ulottuu mukaan valittujen teosten sisältöihin, muotoihin, työskentelytapoihin, biennaalin kävijäkokemukseen sekä sidosryhmäyhteistyöhön. Näytteillä on 39 teosta lähes 80 taiteilijalta, jotka tulivat valituksi avoimen haun kautta. Tampereen taidemuseo tekee yhteistyötä mm. Finlayson Art Arean, Finlaysonin alueen sekä Tampereen kaupunkikulttuuriyksikön kanssa. FAA on avoinna samaan aikaan kuin biennaalikin.

Tutustuminen Taidevaltakunta 26 -Biennaaliin ke 29.7 klo 16.30 Finlaysonilla
2026-07-29 16:30 - 18:00 | Finlaysonin alue, Väinö Linnan aukio 8, Tampere
Tutustumme Taidevaltakunta 26 -Biennaaliin Taidemuseon oppaan Miikka Rauhalan opastuksella keskiviikkona 29.7. klo 16.30 Finlaysonin alueella, kokoontuminen Väinö Linnan aukiolla
Biennaalin teema kiteytyy sanaan Yhdessä. Teema ulottuu mukaan valittujen teosten sisältöihin, muotoihin, työskentelytapoihin, biennaalin kävijäkokemukseen sekä sidosryhmäyhteistyöhön. Näytteillä on 39 teosta lähes 80 taiteilijalta, jotka tulivat valituksi avoimen haun kautta. Tampereen taidemuseo tekee yhteistyötä mm. Finlayson Art Arean, Finlaysonin alueen sekä Tampereen kaupunkikulttuuriyksikön kanssa. FAA on avoinna samaan aikaan kuin biennaalikin.

Loppukesän Porvoo la 29.8.
2026-08-29 08:00 - 17:00
Tervetuloa taideretkelle loppukesän Porvooseen lauantaina 29.8!
Lähtö Keskustorilta, Vanhalta kirkolta klo 7.
Saavuttuamme Porvooseen pääsemme heti vierailemaan Brunbergin makeistehtaan tehtaanmyymälässä, jossa voi tehdä tuliaisostoksia.
Brunbergilta siirrymme JL Runebergin kotimuseoon, jossa pääsemme oppaan avulla virittäytymään 1860-luvun kirjailijakodin tunnelmaan. Museon ainutlaatuinen tunnelma syntyy Runebergien perheelle kuuluneista huonekaluista, taideteoksista, astioista sekä vanhoista huonekasveista, joista monet ovat Fredrikan kasvien pistokkaista kasvatettuja. Ehdimme piipahtaa myös Fredrikan puutarhassa museon pihapiirissä.
Lounasta nautimme buffetpöydästä Ravintola Tähtikellarissa.
Iltapäivällä vierailemme Porvoon Taidehallissa sekä Albert Edelfeltin kesäateljeessa. Ateljeessa meitä johdattaa opas Edelfeltin teosten pariin sekä näemme Villa Albertissa Edelfeltin ystävän Walter Runebergin teoksia.
Kotimatkalle suuntaamme Porvoosta noin klo 16. Vanhalla kirkolla olemme siis noin
klo 19 jos/kun pidämme matkalla kahvitauon.

Matkan hinta opastuksineen ja lounaineen:
-Yhdistyksemme Museokortillinen jäsen 85 eur.
-Yhdistyksemme jäsen, jolla ei ole Museokorttia 95 eur.
-Yhdistyksemme ulkopuolinen Museokortillinen henkilö 110 eur.
-Yhdistyksemme ulkopuolinen henkilö, jolla ei ole Museokorttia 120 eur.

Ilmoittautumiset Liisa Järviselle viimeistään perjantaina 14.8.2026 sähköpostilla liisamaija@live.com tai tekstiviestitse p. 040-578 4981.
Matkan maksu perjantaihin 14.8. mennessä Tampereen taidemuseon ystävien tilille [REDACTED]. Viite 2202.
Tervetuloa mukaan viettämään mukavaa päivää!

Taide- ja teatterimatka Hämeenlinnaan 26.9.
2026-09-26 10:00 - 19:00
Taide- ja teatterimatka Hämeenlinnaan 26.9.2026
Ensimmäinen tutustumiskohteemme on Hämeenlinnan Taidemuseo, museossa tutustumme opastettuna kahteen näyttelyyn, Antti Laitisen ” Wanderer” kulkijaan ja Ilkka Juhani Takalo-Eskolan ”Arvoitukseen”. Museolta lähdemme joko kävellen (matka n. 400 m) tai bussilla kohti Verkatehdasta. Tässä välissä mahdollisuus omakustanteiseen kahviin.
Teatteriesitys TOM OF FINLAND alkaa Verkatehtaan Vanajasalissa klo 13.00 Tom of Finland on Tuomas Parkkisen kirjoittama ja Jussi Vahvaselän sekä Jori Roosbergin säveltämä musikaali Touko Laaksosesta, hänen taiteestaan, maailmankatsomuksestaan, ilosta ja ylpeydestä. Musikaali kertoo Touko Laaksosen matkan Tom of Finlandiksi. Ks. Laajempi selostus retkestä jäsenkirjeestä 1/2026.
Ohjelma:
10.00 Lähtö Keskustori Vanha kirkko.
11.00 Hämeenlinnan taidemuseo
13.00 Musikaali Verkatehdas, Vanajasali
16.00 Buffet ruokailu, ravintola verkatehdas
19.00 Paluu Tampereelle.
Matkan hinta museokortilla 130 € ja ilman museokorttia 140 €. Hinta sisältää matkan, teatterin, opastuksen, ruokailun ja pääsymaksun museoon.
HUOM! Ilmoittautumiset jo 31.5.2026 mennessä Paula Aholle sähköposti paula.aho.49@gmail.com tai puh.040 820 2968, miel. Tekstiviesti. Matkan maksu 1.8.2026 mennessä yhdistyksen tilille [REDACTED], viite 2299.
